cyanic-selkie/wikianc huggingface dataset:
The Pebble and the Penguin
The Pebble and the Penguin er bandarísk teiknimynd frá árinu 1995. Framleiðendur og leikstjórar myndarinnar voru þeir Don Bluth og Gary Goldman en Metro-Goldwyn-Mayer gáfu myndina út í Bandaríkjunum og Warner Bros, Family Entertainment á alþjóðamarkaði.
Carlos Renato Frederico
Carlos Renato Frederico (fæddur 21. febrúar 1957) er brasilískur knattspyrnumaður. Hann spilaði 22 leiki og skoraði 3 mörk með landsliðinu.
Lárus Sigurður Lárusson
Lárus er lögfræðimenntaður og starfar sem lögmaður á Lögfræðistofunni Sævar Þór & Partners. Hann er höfundur bókarinnar Barnið í garðinum sem kom út árið 2021. Bókin er byggð á ævi Sævars Þórs Jónssonar, eiginmanns Lárusar, og segir frá erfiðum uppvexti og kynferðisofbeldi í æsku en einnig upprisu, þroska og vöxt og hvernig hægt er að vinna úr áföllum. Bókin var tilnefnd til Storytell verðlaunanna árið 2022. alt=Lárus Sigurður Lárusson|thumb| Lárus Sigurður LárussonLárus var fyrsti stjórnarformaður Menntasjóðs námsmanna. Lárus er giftur Sævari Þór Jónssyni og saman eiga þeir soninn Andra Jón.
Shota Rustaveli
thumb|right|Rustaveli á fresku frá [[Krosskirkjan í Jerúsalem|Krosskirkjunni í Jerúsalem.]] Shota Rustaveli (georgíska: შოთა რუსთაველი) var georgískt skáld á 12. öld. Hann er höfundur sagnakvæðisins Riddarinn í tígrisfeldinum.
Finnmörk
thumb|100px|right|Skjaldarmerki fylkisins thumb|right|Staðsetning fylkisins thumb|Heiði í Finnmörku. Finnmörk (norska: Finnmark, norðursamíska: Finnmárku, kvenska: Ruija) er stærsta og nyrsta fylki Noregs, 48.649 km² að stærð og með um 72.000 íbúa. Stærsti bærinn í fylkinu er Alta, með um 17.000 íbúa. Höfuðstaður fylkisins er Vadsø, með um 6000 íbúa. Aðra bæi sem nefna má eru Hammerfest og Kirkenes.
Í Finnmörku er helsta byggð samískumælenda í Noregi og eru opinber skilti í fylkinu bæði á norsku og norðursamísku og einnig er opinber þjónusta veitt á báðum málunum. Þing Sama situr í Karasjok.
Egill Holmboe
Holmboe var í norsku utanríkisþjónustunni fyrir síðari heimsstyrjöld og var þá meðal annars vararæðismaður Norðmanna í Reykjavík en hélt aftur til Noregs 1939. Holmboe var félagi í norska nasistaflokknum og á hernámsárunum í Noregi var Holmboe skrifstofustjóri í innanríkismálaráðuneyti Quislings. Hann var meðal annars túlkur Adolfs Hitlers þegar Knut Hamsun heimsótti hann í Berghof í Austurríki 1943. Leifur Muller, sem var handtekinn þegar hann hafði áformað að flýja frá Noregi til Svíþjóðar og sendur í fangabúðir í Þýskalandi, grunaði Holmboe um að hafa svikið sig í hendur Þjóðverja, en hann hafði verið heimilisvinur Müller-fjölskyldunnar þegar hann bjó á Íslandi.
Finnmörk
Nafnið Finnmörk er fornt og þýðir Samaskógur en Samar voru kallaðir Finnar í Noregi fyrr á öldum. Samar voru frumbyggjar í Finnmörku og er þess oft getið í konungasögum og Íslendingasögum að norskir menn fóru í her- eða verslunarleiðangra til Finnmerkur. Á 13. öld fóru þeir að setjast þar að og Hákon háleggur lét reisa virki í Vargey (Vardø) til að verja Finnmörk gegn ásókn úr austri. Norrænir menn eru nú meirihluti íbúanna. Finnmörk varð sérstakt lén undir nafninu Vardøhuslén, sem varð Vardøhusamt árið 1660. Árið 1787 breyttist nafnið í Finnmerkuramt og árið 1919 í Finnmerkurfylki.
Egill Holmboe
Holmboe var dæmdur til nokkurra ára fangelsisvistar í Noregi eftir stríð. Árið 1953 flutti hann til Íslands og fékk íslenskan ríkisborgararétt 1955. Síðari kona hans var íslensk, Sigríður dóttir Matthíasar Þórðarsonar þjóðminjavarðar. Hann starfaði lengst af hjá bandaríska hernum á Keflavíkurvelli.
Finnmörk
Mjög kalt getur verið í fylkinu og hefur frost farið niður í 50 gráður.
Larry Norman
Larry Norman (8. apríl 1947 – 24. febrúar 2008) var einn af fyrstu kristilegu rokktónlistarmönnunum. Hann er líka oft kallaður faðir kristilegrar rokktónlistar en nú á hans seinni árum afi hennar. Norman sagði að þegar hann var lítill hefði pabbi hanns bannað honum að hlusta á útvarpið og sagt að sonur sinn skyldi sko ekki verða neinn Elvis Presley. „Ég þoli ekki rokktónlist, hún fjallar bara um einn hlut!“. „Um hvað fjallar hún pabbi?“ spurði strákur. „Uhh.....rómatík“. Hann mótmælti skoðun íhaldssamra kristilegra einstaklinga er hann gaf út plötuna Upon This Rock. Lag hans „Why Should the Devil Have All the Good Music“ lýsir vel skoðun hans á tónlistinni
Forsetakosningar í Bandaríkjunum 1960
Forsetakosningar í Bandaríkjunum 1960 fóru fram þriðjudaginn 8. nóvember 1960. John F. Kennedy öldungadeildarþingmaður fyrir Massachusetts og Lyndon B. Johnson öldungadeildarþingmaður fyrir Texas unnu sigur á Richard Nixon varaforseta og Henry Cabot Lodge Jr. sendiherra í Sameinuðu þjóðunum.
Jóhann af Lúxemborg
Jóhann (5. janúar 1921 – 23. apríl 2019) var stórhertogi Lúxemborgar frá 1964 þar til hann sagði af sér árið 2000.
Jóhann var elsti sonur stórhertogaynjunnar Karlottu og eiginmanns hennar, Felix prins. Á árum seinni heimsstyrjaldarinnar flúði hann land ásamt móður sinni og öðrum ættingjum undan innrás nasista. Hann gegndi herþjónustu í breska hernum í stríðinu ásamt föður sínum og tók þátt í innrásinni í Normandí og frelsun Lúxemborgar undan hernámi Þjóðverja árið 1944.
Í apríl árið 1953 kvæntist Jóhann Jósefínu Karlottu, dóttur Leópolds 3. Belgíukonungs. Jóhann tók við ríkinu af móður sinni þegar hún ákvað að segja af sér árið 1964. Gott orð fór af Jóhanni sem stórhertoga Lúxemborgar og á ríkisárum hans naut landið bæði efnahagslegrar farsældar og pólitísks stöðugleika. Georges Pompidou, forseti Frakklands, sagði í kímni um Jóhann: „Ef Evrópa ætti að kjósa sér arfgengan forseta yrði það vafalaust stórhertoginn af Lúxemborg.“
Jóhann ákvað að afsala sér völdum eftir 36 ára valdatíð árið 2000 til elsta sonar síns, Hinriks. Hann lést tæpum nítján árum síðar, þann 23. apríl 2019.
Fjarðarheiði
thumb|Fjarðarheiði.
Fyrirhuguð eru Fjarðarheiðargöng til að bæta samgöngur.
Masaru Uchiyama
Masaru Uchiyama (fæddur 14. apríl 1957) er japanskur fyrrverandi knattspyrnumaður. Hann spilaði 1 leiki með landsliðinu.
Gustav Cassel
Karl Gustav Cassel (20. október 1866 – 14. janúar 1945) var sænskur hagfræðingur og prófessor í hagfræði við Stokkhólmsháskóla. Sjónarhorn Cassels á efnahagslegan veruleika átti rætur sínar að rekja til breska nýklassíska skólans og til sænskra skóla sem voru að byrja. Framlag Cassels til bókmennta og nýklassískar hagfræði er fyrst og fremst að finna á fjórum sviðum gildisfræðinnar, peningavandamála, greiningar á hagsveiflum og gagnrýni á sósíalisma.
Æviágrip
Cassel kom upprunalega frá auðugri fjölskyldu í Stokkhólmi og hóf nám í verkfræði en fór fljótlega yfir í stærðfræði. Cassel kenndi stærðfræði í Stokkhólmi, en þreyttist fljótt á því, og fór að beina athygli sinni í stað að hagfræði í von um að stærðfræðikunnátta hans myndi koma að góðum notum. Cassel heillaðist snemma af verkum eftir Walras sem og átti seinna meir eftir að gefa út sýnar útgáfur af þeim (Walras-Cassel kerfið) sem hann myndi koma til framkvæmda tveimur áratugum síðar.
Eftir tímabil utanlandsferða og fjölda greina í þýskum, enskum og sænskum tímaritum byrjaði Cassel að skapa sér nafn sem hagfræðingur, og sérstaklega sérfræðingur í peningahagfræði. Árið 1901 mistókst Cassel að verða kjörinn í nýja prófessorsstöðu í hagfræði við háskólann í Lundi (staðan fór til Knut Wicksell). Árið 1904, fékk hann stöðu sem aðalhagfræðingur við Stokkhólmsháskóla (sem þá hét Stockholms Högskola). Cassel var áfram prófessor í hagfræði ("þjóðarhagfræði og fjármálum") í Stokkhólmi þar til hann lét af störfum árið 1933.
Ferill og framlög til hagfræði
Gustav Cassel þróaði kenninguna um gengi sem kallast kaupmáttarjafnvægi eftir fyrri heimsstyrjöldina fyrir þjóðarbandalagið. Cassel taldi að ef gengi væri ekki á jöfnu væri það í ójafnvægi og að annað hvort gengi eða kaupmáttur myndi lagast þar til jöfnuður væri náð. Ef hveiti seldist á fjóra dollara í Bandaríkjunum og fyrir sex hundruð jen í Japan, gætu gerðardómsmenn keypt hveiti í Bandaríkjunum og selt það í Japan og gera það þar til verðmununinum væri eytt.
Hann var einnig stofnfélagi sænska hagfræðiskólans ásamt Knut Wicksell og David Davidson. Cassel kom að hagfræði frá stærðfræði. Hann lauk framhaldsprófi í stærðfræði frá háskólanum í Uppsölum og var gerður að prófessor við Stokkhólmsháskóla seint á tíunda áratugnum en fór til Þýskalands fyrir aldamót til að læra hagfræði og gaf út greinar sem spanna tæplega fjörutíu ár.
Eftir lok fyrri heimsstyrjaldar tók Gustav Cassel virkan þátt í umræðum um mögulegar leiðir til að endurheimta gullfótinn, sem myndi sjálfkrafa endurheimta kerfi fastgengis meðal þátttökuþjóða. Almennt var talið að stöðugleiki gengisins skipti sköpum til að endurheimta alþjóðaviðskipti og fyrir frekari stöðugan og jafnvægisvöxt þeirra. Spurningin, sem Gustav Cassel reyndi að svara var hvernig ætti að ákvarða viðeigandi stig sem gengi ætti að festa á við endurreisn fastgengiskerfisins. Ráð hans var að festa gengi á því stigi sem samsvaraði kaupmáttarjöfnuði, þar sem hann taldi að það myndi koma í veg fyrir viðskiptaójafnvægi milli viðskiptaþjóða. Kenningin um kaupmáttarjafnvægi sem Cassel lagði fram var í raun ekki jákvæð kenning um gengisákvörðun.
Réttur til að gleymast
Réttur til að gleymast er einstaklingsréttur sem upphaflega varð til í dómaframkvæmd sem hluti af persónuvernd, einkum í Suður-Evrópu. Evrópuráðið setti grein (grein 17) um þennan rétt inn í Reglugerð um almenna gagnavernd sem tók við af eldri Tilskipun um gagnavernd þann 25. maí árið 2018. Rétturinn hefur nokkrar hliðar en meginþættir hans eru annars vegar rétturinn til þess að persónugreinanlegum upplýsingum sem safnað er af gagnaveitum sé eytt þegar einstaklingur óskar þess eða þegar ekki er lengur þörf fyrir gögnin, og hins vegar rétturinn til að krefjast þess að upplýsingum sem varða fortíð einstaklings og geta skaðað orðspor hans í samtímanum sé eytt eða þær gerðar óaðgengilegar (til dæmis með því að fjarlægja þær úr leitarvélum). Rök fyrir þessu síðasta atriði eru meðal annars þau að upplýsingar sem birtast í leitarvél sýna stundum aðeins hluta máls, til dæmis ákæru en ekki síðari sýknu, og geta því gefið ranga mynd.
Gustav Cassel
Ferill og framlög til hagfræði
Hann tók þátt í samningaviðræðunum um stríðsskaðabætur Þjóðverja eftir fyrri heimsstyrjöldina. Hann sat í fjölda nefnda á vegum sænskra stjórnvalda og lagði á árunum 1905-1921 mikið af mörkum til þróunar skilivirkara kerfis við fjárlagagerð.
Réttur til að gleymast
Sömu eða svipuð sjónarmið koma fram í ýmsum lögum sem fjalla um persónuvernd og gagnavernd utan Evrópu, til dæmis „Do Not Track“-lögum í Bandaríkjunum.
Þessi réttur hefur verið gagnrýndur fyrir að takmarka tjáningarfrelsi og fjölmiðlafrelsi.
Gustav Cassel
Ferill og framlög til hagfræði
Meðal þekktra nemenda hans eru Nóbelsverðlaunahafarnir í hagfræði, Bertil Ohlin og Gunnar Myrdal, og framtíðarleiðtoga Moderataflokksins, Gösta Bagge.
Walras-Cassel líkönin
Cassel kynnti til leiks þrjú líkön þar sem hann notaðist við almennu jafnvægisnálgun Walras. Fyrra líkanið fjallaði um hrein skipti með föstu tiltæku magni af vörum. Fyrir hverja vöru setti hann eftirspurnarfallið jafnt föstu framboði og lýsti því yfir að það væri jafnvægissett verðs vegna þess að það væru jafn margar jöfnur og óþekktar. Að því leyti sem peningaútgjöld neytenda eru gefin upp, er algjört verð ákveðið.
Önnur kenningin sem hann kallaði líkan af kyrrstöðu ástandi lýsti því að magn framleiddra vara væri stöðugt, þar sem hann gerði ráð fyrir því að fjárhæðir sem neytendur ættu að eyða, magn framleiðsluþátta og tæknilegu stuðlana væru gefnar upp. Cassel smíðaði síðan kerfi þar sem eftirspurn og framboð fyrir hverja framleidda vöru eru lögð að jöfnu.
Í þriðja líkani sínu, sem hann kallaði líkan af ástandi sem þróast jafnt og þétt, var Cassel ekki umhugað um jafnvægisstöðu heldur vaxtarbraut, þar sem hann sótti líklegast sinn innblástur frá rannsóknum Walras um vaxandi hagkerfi. Röksemdafærsla Cassels og útlistun hans á þessu líkani voru í meginatriðum bókmenntaleg. Hann ræddi þær breytingar sem nauðsynlegar væru á jöfnum annars líkans síns. Hann gerði ráð fyrir því að magn endurskapanlegra framleiðsluþátta aukist með föstum hraða.
Campanula komarovii
Campanula komarovii er tegund af klukkuætt (Campanulaceae), ættuð frá Kákasus.
Rimaskóli
Rimaskóli er grunnskóli í Reykjavík. Aðsetur skólans eru við Rósarima 11, 112 Reykjavík.
Skólastjórn
Skólastjórnendur eru Þóranna Rósa Ólafsdóttir sem gegnir starfi skólastjóra, Marta Karlsdóttir sem er aðstoðarskólastjóri og Guðlaug Ósk Gunnarsdóttir sem einnig er aðstoðarskólastjóri. Katrín R. Hjálmarsdóttir og Jóhann Þór Björgvinsson eru deildarstjórar. Fjöldi nemanda er um 750 í 36 bekkjardeildum, kennarar eru 74 og annað starfslið skólans er 36 manns.
Haskell
Haskell getur átt við:
Juniperus ashei
Juniperus ashei er þurrk-þolið sígrænt tré, ættað frá norðaustur Mexíkó og miður suðurhluti Bandaríkjanna norður til suður Missouri; stærstu lundirnir eru í mið Texas. hann verður um 10 m hár, sjaldan 15m, og ver gegn jarðvegseyðingu og gefur dýrum skjól og skugga allt árið.
Nytjar
Berkönglarnir eru fæða ýmissa dýra.
Texas
Þegar Evrópubúar komu fyrst til Hill Country (Texas), sóttust þeir eftir cýprus, eik og einitrjám, vegna þess að það þau gáfu besta timbrið. Afleiðing misnotkunar á landinu og þá ekki síst skógarhöggs, var að jarðvegurinn blés í burt og eftir stóð caliche (kalk-leir). Ein fárra tegunda sem þolir þannig grýttan jarðveg er Juniperus ashe.
Bændur á svæðinu líta enn á hann sem illgresi og reyna eða eða honum. Hann vex ekki aftur af höggnum stofnum, en hin skylda tegund Juniperus pinchotii gerir það.
Einir sem vex á ofbeittu landi er ungur og kröftugur, þéttur og fjölstofna, og með gunnar rætur. Þetta er öfugt við gömlu trén sem fyrstu landnemarnir fundu, en þau voru yfirleitt einstofna, sum gáfu boli að 90 sm í þvermál og 12 m langa.
Menntun Kýrosar
Menntun Kýrosar (á latínu Cyropaedia) er ævisaga Kýrosar mikla eftir aþenska rithöfundinn Xenofon. Ritið fjallar um ævi Kýrosar frá fæðingu til andláts. Nútímasagnfræðingar hafa dregið í efa að allir hlutar verksins séu sannleikanum samkvæmir heldur séu þeir ef til vill skáldaðir.
31. maí
31. maí er 151. dagur ársins (152. á hlaupári) samkvæmt gregoríska tímatalinu. 214 dagar eru eftir af árinu. Þennan dag er reyklausi dagurinn um allan heim.
Björn Gunnlaugsson
thumb|Björn Gunnlaugsson með orðurnar tvær sem hann fékk fyrir störf sín að landmælingum. Mynd eftir [[Sigurður málari|Sigurð málara.]] Björn Gunnlaugsson (28. september 1788 – 17. mars 1876) var landmælingamaður og höfundur stjörnufræðirita. Hann starfaði þó mestan hluta ævinnar sem kennari, fyrst við Bessastaðaskóla, en fluttist með skólanum til Reykjavíkur og varð síðar yfirkennari.
Fyrri kona Bjarnar var Ragnheiði Bjarnadóttur, ekkja Jóns adjunkts Jónssonar, sem fórst með póstskipi undir Svörtuloftum 1817. Þeirra sonur og stjúpsonur Björns var Bjarni Jónsson rektor. En dóttir þeirra Ragnheiðar og Bjarnar var frú Ólöf, kona Jens rektors Sigurðssonar. Ragnheiður lést 1834. Seinni kona Bjarnar var Guðlaug Aradóttir, ekkja Þórðar stúdents Bjarnasonar. Þeim Birni og Guðlaugu varð ekki barna auðið, er á legg kæmust. Guðlaug lést árið 1873.
Mertensia ovum
Mertensia ovum er kambhveljutegund sem var lýst af Johan Christian Fabricius 1780. Hún er eina tegundin í ættkvíslinni.
Útbreiðslusvæðið er í Norður-Íshafi.
Kālidāsa
Kālidāsa (devanagari: कालिदास) var skáld og leikskáld á sanskrít sem skipar svipaðan sess í bókmenntum á sanskrít og William Shakespeare gerir í enskum bókmenntum. Verk hans byggja á hindúskri hefð. Ekki er vitað hvenær hann var uppi, en líklega var það á 4. eða 5. öld.
Grikklandssaga
Grikklandssaga (á latínu Hellenica) er mikilvægt rit eftir forngríska rithöfundinn og sagnaritarann Xenofon. Það er ein meginheimildin um síðustu ár Pelópsskagastríðsins og eftirleik stríðsins, sem rit Þúkýdídesar fjallar ekki um.
Fairfax-sýsla, Virginíu
Fairfax er sýsla (einnig er til borgin Fairfax í Fairfax-sýslu) í norðanverðri Virginíu; úthverfi Washington DC. Íbúafjöldi Fairfax-sýslu er 1.081.726 (2010) og hefur mesta íbúafjölda sýslunar Virginíu. Fairfax-sýsla er ein af ríkustu sýslum í Bandaríkjunum. Flatarmál Fairfax County er 1.053 km².
Lífræn meindýravörn
thumb|right|Lirfa [[maríuhæna|maríuhænu étur trjálýs á eplatré.]] Lífræn meindýravörn er meindýraeyðing eða vörn í landbúnaði sem byggir á notkun nytjadýra til að eyða eða hafa hemil á skaðvöldum í ræktun á borð við lýs, maura, illgresi og ýmsa plöntusjúkdóma. Nytjadýrið nærist þá yfirleitt á skaðvaldinum eða notar hann sem hýsil. Lífræn meindýravörn er hluti af samþættum vörnum í garðyrkju.
Útsending Söngvakeppni evrópskra sjónvarpsstöðva
Í þessari grein er fjallað um lönd sem senda keppnina en taka ekki þátt. Sumir myndu kannski ekki kalla þetta efni í grein;en þetta er gert til gamans og er áhugavert. Við skoðum hvert einasta ár fyrir sig og skoðum hvort og hvaða lönd fengu að sjá keppnina ef einhver eru. Ekki öll árin koma þó fyrir. 1956- Keppnin var sýnd í 10 löndum en 7 tóku þátt með 2 lög hvert land. Austurríki,Danmörk og Bretland sáu keppnina en löndin áttu það sameginlegt að þau ætluðu að taka þátt í þessari keppni en voru of sein að skrá sig.
1957 - Svíþjóð sá keppnina í beinni útsendingu
1959 - Lúxemborg sá keppnina í fyrsta og eina skiptið í beinni útsendinu ekki með lag.
Abbie Cornish
Abbie Cornish (fædd 7. ágúst 1982) er áströlsk leikkona.
Útsending Söngvakeppni evrópskra sjónvarpsstöðva
1960 - Finnland sá keppnina í beinni og henni var sjónvarpað til 14 landa, að Finnlandi meðtöldu.
1966 - Keppnin var sýnd í 7 löndum sem ekki tóku þátt og nokkur af þeim myndu seinna taka þátt,þar af eitt land sem er "frægt" fyrir þáttöku sína, Marokkó. Keppnin var líka sýnd í Ungverjalandi, Rúmeníu, Póllandi, Sovétríkjunum, Tékkóslóvakíu og Austur-Þýskalandi
1968 - 250 milljónir sáu keppnina í þáttökulöndunum auðvitað og nokkrum öðrum löndum sem voru,Búlgaría, Ungverjaland, Pólland, Túnis, Sovétríkin, Tékkóslóvakía og Austur-Þýskaland
1972 Keppnin var sýnd í fyrsta sinn í beinni til Asíu meða áhorfendum í Japan, Hong Kong, Taílandi, Filippseyjum og Taívan. Keppnin var líka sýnd í beinni í Grikklandi og Brasilíu.
1978 Keppnin var sýnd í í fyrsta skipti beint til Dúbæ. Auk þess voru líka áhorfendur í Júgóslavíu, Túnis, Alsír, Jórdaníu, Japan, Sovétríkjunum, Marokkó, Póllandi, Ungverjalandi, Austur-Þýskalandi og Tékkóslóvakíu. Meðan að Ísrael söng var útsendingin rofin í Arabaríkjum og í Jórdaníu voru settar myndir af blómum í staðin fyrir sigurlagið(Ísrael vann þetta ár). Í atkvæðagreiðsluni voru svo aftur settar myndir af blómum en daginn eftir var sagt í sjónvarpi og dagblöðum að þetta væri útaf tæknilegum vandamálum og að Belgía hafði unnið en Belgía lendi í raun í öðru sæti.
1983 - Ástralía sá keppnina í beinni í fyrsta sinn með þul Bretlands. Írland sá keppnina líka með sama þul en RTÉ var í verkfalli á þeim tíma. Ísland sá keppnina í beinni útsendingu í fyrsta sinn.
Grand Hótel Reykjavík
thumb|Grand Hótel. Grand Hótel Reykjavík er hótel við Sigtún í Reykjavík. Við hótelið er 14 hæða turn sem byggður var 2007 og tengdur er við hótelið með glerbyggingu.
Geislunarorka
Geislunarorka ― Geislar sólu eru orka. Í sólinni breytist kjarnorka í ýmissar myndir geislunarorku. Orka sólarinnar verður til við samruna frumeindakjarna í iðrum hennar. Orkan berst síðan til jarðar sem rafsegulbylgjur. Orkan býr í sjálfum bylgjunum og nefnist geislunarorka. Því orkuríkari sem geislunin er þeim mun styttri er bylgjulengd hennar. Geislunin nær til okkar sem ljós, útfjólublá geislun, innrauð geislun og röntgengeislun. Útfjólublá geislun hefur styttri bylgjulengd en ljós og bylgjulengd ljóss er styttri en bylgjulengd innrauðar geislunar.
Rafstöðin við Elliðaár
Rafstöðin við Elliðaár er stöðvarhús við 3 MW virkjun í Elliðaám í Reykjavík. Virkjunin var tekin í notkun sumarið 1921 og var raforkan framleidd með tveimur vélum og flutt eftir háspennuraflínu að aðveitustöð á Skólavörðuholti. Í rafstöðinni má sjá tækjabúnað sem er sá elsti sinnar tegundar á landinu sem enn er í notkun.
Frímann B. Arngrímsson var fyrstur til að hvetja til að virkjað yrði í Elliðaám. Bæjarstjórn Reykjavíkur samþykkti byggingu rafstöðvar 26. september 1918 en þá voru verkfræðingarnir  Guðmundur Hlíðdal og Jón Þorláksson búnir að leggja fram tillögur um virkjanir þar.
Undirbúningur að virkjunninni hófst árið 1916, framkvæmdir hófust í september sama árs og stöðin var gangsett þann 27. júní 1921. Til undirbúnings virkjuninnar voru fengnir norskir verkfræðingar og arkitekt stöðvarinnar var Aage Broager-Christiansen.
Wu Cheng'en
Wu Cheng'en (hefðbundin kínverska: 吳承恩; einfölduð kínverska: 吴承恩; pinyin: Wú Chéng'ēn, um. 1500–1582) var kínverskur rithöfundur og skáld á tímum Mingveldisins. Frægasta verk hans er Vesturferðin sem er eitt af höfuðverkum kínverskra bókmennta.
Litunarskófir
Litunarskófir (fræðiheiti: Parmelia) er ættkvísl fléttna af litskófarætt. Þrjár tegundir litunarskófa finnast á Íslandi, hraufuskóf, litunarskóf og snepaskóf. Íslensku litunarskófirnar eiga það allar sameiginlegt að innihalda efnin atranórin, salazinsýru og consalazinsýru.
Nytjar
Litunarskófir er hægt að nota til litunar. Þær gefa frá sér dökkbrúnan, rauðbrúnan eða gulbrúnan lit eftir því hvernig þær eru meðhöndlaðar við litunina.
Tækisfall
Tækisfall (instrumentalis) er fall í málfræði sem er notað til að gefa til kynna að viðkomandi orð er tækið sem frumlagið notar til að gera eitthvað. Orðið getur lýst áþreifanlegum hlut eða hugtaki.
Tækisfall er til í fornensku, fornsaxnesku, georgísku, armensku, basknesku, sanskrít og baltneskum og slavneskum málum.
Pólska
Í pólsku er tækisfall nafnorða í eintölu myndað með endingunni -em í karlkyni og hvorugkyni og -ą í kvenkyni. Tækisfallsending lýsingarorða í eintölu er -im í karlkyni og hvorugkyni en -ą í kvenkyni. Í fleirtölu er nafnorðsendingin -ami í öllum kynjum en lýsingarorðsendingin er -imi.
Grensáskirkja
Grensáskirkja er kirkja sem stendur við Háaleitisbraut í Reykjavík og tilheyrir Reykjavíkurprófastsdæmi vestra. Safnaðarheimili kirkjunnar var vígt árið 1972 og var notað sem kirkja safnaðarins allt fram að vígslu kirkjunnar þann 8. desember 1996. Kirkju og kapellu prýða gluggar sem myndlistarmaðurinn Leifur Breiðfjörð gerði, gjöf Kvenfélags Grensássókar á sínum tíma.
Grensássókn var stofnuð í september 1963. Fóru guðsþjónustur fram í Breiðagerðisskóla til að byrja með en síðar í safnaðarsal í Miðbæ við Háaleitisbraut þar til safnaðarheimilið var vígt. Fyrsti sóknarpresturinn var séra Felix Ólafsson. Séra Jónas Gíslason tók við af honum, þá séra Halldór Gröndal og loks séra Ólafur Jóhannsson.
Þann 1. júní 2019 var Grensásprestakall sameinað Bústaðaprestakalli í einu Fossvogsprestakalli Grensássóknar og Bústaðasóknar. Fjölbreytt starf er í báðum kirkjum, Grensáskirkju og Bústaðakirkju, undir forystu sóknarprestsins séra Pálma Matthíassonar. Kjörnar til starfa sem prestar í nýju prestakalli frá 1. október 2019 eru þær séra Eva Björk Valdimarsdóttir og séra María Guðrúnardóttir Ágústsdóttir, dr. theol. Daníel Ágúst Gautason var vígður til djáknaþjónustu í Grensássókn þann 15. september 2019 og sinnir hann einkum barna- og æskulýðsstarfi. Í Bústaðasókn var fyrir djákninn Hólmfríður Ólafsdóttir sem hefur umsjón með eldriborgarastarfi beggja sókna. Organisti Grensáskirkju er Ásta Haraldsdóttir.
Stofnstærð
Stofnstærð er fjöldi einstaklinga í stofni lífvera.
Acer sterculiaceum
Acer sterculiaceum er lauftré af ættkvísl hlyna (Acer) sem upprunnið frá Bútan, norður Indlandi, til suðvestur Kína (Guizhou, Henan, Hubei, Hunan, Shaanxi, Sichuan, Tíbet, Yunnan). Það getur orðið að 20 m hátt.
Campanula kolenatiana
Campanula kolenatiana er tegund af klukkuætt (Campanulaceae), ættuð frá Kákasus.
Shinobu Ikeda
Shinobu Ikeda (fæddur 5. janúar 1962) er japanskur fyrrverandi knattspyrnumaður. Hann spilaði 1 leiki með landsliðinu.
Fossvogsprestakall
Fossvogsprestakall var stofnað 1. júní 2019 við niðurlagningu Bústaðaprestakalls og Grensásprestakalls. Í sameinuðu prestakalli eru tvær sóknir, Bústaðasókn og Grensássókn. Séra Pálmi Matthíasson er sóknarprestur og með honum þjóna (frá 1. október 2019) séra Eva Björk Valdimarsdóttir og séra María Guðrúnardóttir Ágústsdóttir, dr. theol. Hólmfríður Ólafsdóttir, djákni, starfar við Bústaðakirkju og annast einkum starf með eldriborgurum í báðum sóknum, og Daníel Ágúst Gautason er djákni Grensássóknar og hefur umsjón með barna- og æskulýðsstarfi í báðum sóknum. Organistar eru Ásta Haraldsdóttir í Grensáskirkju og Jónas Þórir í Bústaðakirkju.
Plágan (skáldsaga)
Plágan er skáldsaga eftir rithöfundinn Albert Camus. Sagan gerist í borginni Oran í Alsír á fimmta tug tuttugustu aldar og lýsir hvernig banvæn veira breiðst út meða íbúa borgarinnar. Sagan kom fyrst út í París árið 1947. Plágan kom út á íslensku árið 1952.
Alaskasýprus
thumb|vinstri|Nærmynd af barri.
Alaskasýprus (fræðiheiti: Cupressus nootkatensis, áður þekkt sem Chamaecyparis nootkatensis ) er barrtré af grátviðarætt (Cupressaceae). Það vex í strandhéruðum Bresku Kólumbíu, sunnanverðu Alaska og allt suður til Norðvestur-Kaliforníu. Það verður 30–40 m á hæð og vaxtalag er eins og grönn keila. Kýs mikinn loftraka og djúpan jarðraka. Er skuggþolið og vex upp inni í greni- og þallarskógum. Alaskasýprus er hægvaxta og getur náð 1.000 – 3.500 ára aldri.
Árssprotar vaxa í fleti eins og í blævæng og hafa ekki eiginleg endabrum, heldur stöðva þeir bara vöxtinn í bili við óhagstæð veðurskilyrði. Barrnálar eru skellaga.
Börkurinn er grábrúnn og sléttur og flagnar af í stórum flögum á eldri trjám. Könglar eru kúlulaga.
Á Íslandi
Alaskasýprus hefur ekki náð mikilli hæð hérlendis en reynsla er ekki mikil, eintök má finna á t.d. í Lystigarði Akureyrar, Hallormsstað, Mógilsá, í Skorradal, á Reykjavíkursvæðinu, í Múlakoti og í Fljótshlíð. Hann vex mjög hægt hérlendis og vantar líklega meiri hita. Hann þarf mjög gott skjól og vex ágætlega í hálfskugga af öðrum trjám. Hann þolir illa þurranæðinga í frosti og vetrarsól, og verður því að skýla honum vel fyrir því og norðanáttinni. Vetrarskýli er því nauðsynlegt fyrstu árin, nema hann hafi mjög gott skjól af öðrum gróðri í kring. thumb|vinstri|Alaskasýprus thumb|miðja|Barr
Tengill
Lystigarður Akureyrar - Alaskasýprus
Framkvæmdanefnd um einkavæðingu
Framkvæmdanefnd um einkavæðingu, oft kölluð einkavæðingarnefnd, var nefnd á vegum íslenska ríkisins sem hafði það hlutverk að annast sölu á eignarhlutum ríkisins í félögum, færa verkefni til einkaaðila með útboðum og fara í kerfisbundna athugun á eignaumsýslu ríkisins til að draga úr kostnaði við hana. Skipan nefndarinnar var í samræmi við einkavæðingaráform Viðeyjarstjórnar Alþýðuflokks og Sjálfstæðisflokks undir forsæti Davíðs Oddssonar sem tók við völdum í apríl 1991. Nefndin var skipuð fulltrúum fjármálaráðuneytis, iðnaðar- og viðskiptaráðuneytis og utanríkisráðuneytis, en formaður hennar var skipaður af forsætisráðherra. Nefndin tók til starfa 4. febrúar 1992. Fyrsti formaður hennar var Hreinn Loftsson hrl. sem áður var aðstoðarmaður forsætisráðherra. Hinn 11. febrúar 2002 var Ólafur Davíðsson ráðuneytisstjóri í forsætisráðuneytinu skipaður formaður og árið 2004 tók Jón Sveinsson hrl. við. Síðasti formaður nefndarinnar var Baldur Guðlaugsson ráðuneytisstjóri í fjármálaráðuneytinu, skipaður í ársbyrjun 2007.
Fyrsta árið sem nefndin starfaði var hlutur ríkisins í átta fyrirtækjum seldur. Fyrsta salan var á ríkisfyrirtækinu Prentsmiðjunni Gutenberg. Frá upphafi risu deilur um margar af þessum sölum, allt frá því að Menningarsjóður var seldur 1992 þar til hlutur ríkisins í Hitaveitu Suðurnesja var seldur árið 2007. Mestur styr stóð þó um einkavæðingu Íslenskra aðalverktaka 1998, Símans árið 2005 og sölu á hlut ríkisins í bönkunum; Fjárfestingarbanka atvinnulífsins, Landsbankanum og Búnaðarbankanum á árunum 1999-2003. Samkvæmt yfirliti nefndarinnar skiluðu 44 sölur á ríkiseignum frá 1992-2005 samtals rúmlega 141 milljarði króna í ríkissjóð á verðlagi ársins 2005.
Nefndin starfaði til ársins 2007 þegar Þingvallastjórn Samfylkingar og Sjálfstæðisflokks tók við völdum.
Montgomery-sýsla, Maryland
Montgomery er sýsla í Maryland á höfuðborgasvæðinu rétt fyrir utan Washington DC. Íbúafjöldi er 971.777 (2010) og flatarmálið er 1,313 km². Sýslan hefur gælunafnið "MoCo".
Ögmundur Jónasson
Ögmundur Jónasson (f. 17. júlí 1948 í Reykjavík) er alþingismaður og fyrrum innanríkisráðherra.
Ögmundur er sagnfræðingur að mennt og sat sem þingmaður Vinstri hreyfingarinnar - græns framboðs. Ögmundur var heilbrigðisráðherra í fyrstu tveim ríkisstjórnum Jóhönnu Sigurðardóttur, frá 1. febrúar 2009 og til 1. október. Hann sagði af sér ráðherradómi vegna ágreinings innan ríkisstjórnarinnar um Icesave-málið. Hann sagði af sér formennsku BSRB fyrir ársfund BSRB haustið 2009. Ögmundur er yfirlýstur andstæðingur inngöngu Íslands í Evrópusambandið eins og margir samflokksmenn hans.
Ögmundur varð ráðherra að nýju 2. september 2010, tæpu ári eftir að hann sagði af sér vegna Icesave-málsins og tók sæti sem dómsmála- og samgönguráðherra í aðdraganda þess að nýtt innanríkisráðuneyti varð til með sameiningu dóms- og mannréttindaráðuneytis og samgönguráðuneytis. Ögmundur lýsti því yfir í aðsendri grein í Morgunblaðið um miðjan janúar 2012 að hann myndi styðja tillögu um að vísa mál Landsdóms gegn Geir Haarde frá sökum þess að ekki væri rétt að einn maður væri látinn sæta ábyrgð fyrir hrunið. Það þótti nokkuð umdeilt að innanríkisráðherra skyldi með þessum hætti hlutast um dómsmál sem að öllu jöfnu teldist fara á svig við þrískiptingu ríkisvaldsins.
Ferill
Hann útskrifaðist sem stúdent frá menntaskólanum í Reykjavík 1969 og lauk MA-prófi í sagnfræði og stjórnmálafræði frá háskólanum í Edinborg 1974. Hann hefur verið stundakennari við Háskóla Íslands síðan 1979 og var formaður BSRB 1988-2009 (sinnti því starfi ásamt þingmennsku).
Ögmundur var kjörinn á Alþingi sem óháður frambjóðandi á lista Alþýðubandalagsins, sat sem slíkur 1995-1998, var formaður þingflokks Óháðra 1998-1999, en hefur verið þingmaður Vinstrihreyfingarinnar - græns framboðs síðan 1999. Hann hefur, ásamt flokkssystkinum sínum, mótmælt stríðinu í Írak og virkjanaframkvæmdunum við Kárahnjúka.
Ögmundur ákvað að gefa ekki kost á sér í Alþingiskosningunum 2016.
MS (sjúkdómur)
MS-sjúkdómurinn (en MS er skammstöfun fyrir Multiple Sclerosis) eða Disseminated Sclerosis sem hefur einnig verið kallaður Heila- og mænusigg á Íslensku, er taugasjúkdómur þar sem taugafrumur í heila og mænu skemmast. Ekki er vitað hvað veldur sjúkdómnum og ekki er til lækning við honum. Eitt af því sem er vitað er að mýlisslíðrið sem umlykur taugafrumur eyðist og leiðni taugafrumanna skerðist við það.
Engin lækning er til við sjúkdómnum þótt til séu lyf sem geta hægt á framgangi hans eða haldið honum niðri.
MS er sjálfsofnæmissjúkdómur sem virkar þannig að ónæmiskerfið ræðst á heilann og ákveðin svæði heilans verða fyrir árás og skemmast. Rannsóknir hafa einkum beinst að því hvernig hægt er að stöðva þessar árásir en einnig standa yfir rannsóknir á hvernig hægt er að laga sár eftir árás, hvernig frumur í heila senda boð sín á milli og hvað gerist þegar heilinn reynir að laga sjálfan sig.
Næturverðirnir
thumb|right|Næturverðirnir eftir hollenska myndlistarmanninn Rembrandt van Rijn frá árinu 1642. Næturverðirnir er eitt frægasta málverk hollenska myndlistarmannsins Rembrandts van Rijn. Það er til sýnis á Rijksmuseum í Amsterdam og er eitt þekktasta verk safnsins.
Nonnahús
thumb|250px|right|Nonnahúsið á Akureyri Nonnahús er hús við Aðalstræti 54 á Akureyri þekkt fyrir að vera hús Jóns Sveinssonar. Jón skrifaði þar röð barnabóka um strákinn Nonna. Í húsinu er nú safn sem inniheldur 19. aldar húsgögn og greinar eftir höfundinn.
Ólafur Stephensen
Ólafur Stephensen (Ólafur Stefánsson) (3. maí 1731 – 11. nóvember 1812) var stiftamtmaður á Íslandi á árunum 1790 til 1806.
Kona Ólafs var Sigríður Magnúsdóttir (13. nóvember 1734-29. nóvember 1807), dóttir Magnúsar Gíslasonar amtmanns og Þórunnar Guðmundsdóttur konu hans. Börn þeirra voru Magnús Stephensen dómstjóri, Þórunn kona Hannesar Finnssonar biskups, Stefán Stephensen amtmaður, Björn Stephensen dómsmálaritari í yfirréttinum og Ragnheiður kona Jónasar Schevings sýslumanns.
Ævi
Ólafur var fæddur á Höskuldsstöðum á Skagaströnd og voru foreldrar hans Stefán Ólafsson prestur þar og fyrri kona hans, Ragnheiður Magnúsdóttir frá Espihóli. Hann fór í Hólaskóla og útskrifaðist þaðan 1751, sigldi síðan og lauk lögfræðiprófi frá Kaupmannahafnarháskóla 1754. Ólafur kvæntist Sigríði, dóttur Magnúsar Gíslasonar amtmanns, mesta valda- og virðingamanni á Íslandi. Í brúðkaupi þeirra leiddu biskupar brúðina til altaris en landfógeti og landlæknir leiddu brúðgumann. Hann var fyrst bókhaldari við Innréttingarnar þar sem Magnús Gíslason var í forystu en árið 1756 var hann settur varalögmaður norðan og vestan. Síðar varð hann aðstoðarmaður Magnúsar Gíslasonar amtmanns tengdaföður síns og tók við embættinu er hann andaðist 1766 og flutti þá á Bessastaði. Þegar landinu var skipt í tvö ömt 1770 varð Ólafur amtmaður í Norður- og Austuramti. Árið 1783 fékk hann lausn frá embætti af því að hann vildi ekki flytja norður í land eins og ætlast var til og var Stefán Þórarinsson skipaður í staðinn.
Ólafur var all-afkastamikill rithöfundur. Meðal annars ritaði hann gagnlegar ritgerðir í lærdómslistafélagsritunum. Einnig liggur eftir hann prentuð reikningsbók, Stutt undirvísun í reikningslistinni og algebra, útgefin í Kaupmannahöfn árið 1785. Ólafur sagðist í formála hafa ritað kver sitt árið 1758 eftir dvöl sína í Kaupmannahöfn. Uppkastið hefði gengið manna á milli í uppskriftum og því hefði hann talið rétt að láta prenta það. Hann sendi Magnús Stephensen, son sinn, með handritið til prentunar haustið 1784. Í sjálfsævisögu Magnúsar kemur fram að Magnús umritaði kverið töluvert og bætti við það sex köflum af 26 eða 78 bls. af 248 bls. texta. Meðal annars bætti Magnús við kafla um tugabrot sem voru þá nýmæli í evrópskum kennslubókum fyrir almenning. Bókin var strax löggilt sem kennslubók í lærðu skólunum tveimur í Skálholti og á Hólum.
Ættir
Ólafur var ættfaðir Stefánunga og þótti mörgum nóg um veldi þeirra feðga og tengdamanna þeirra. Árið 1792 kom út í Kaupmannahöfn bókin ''Ærefrygt. Liste over Hr. Stiftamtmand Oluf Stephensens Familie i Island. Allene de beregnede som sidde i publiqve Embeder 1791''. Höfundur var Halldór Jakobsson, fyrrum sýslumaður í Strandasýslu en þetta rit fjallaði um hve valdamiklir Stefánungar væru í íslensku samfélagi og hélt fram að ættin einokaði opinber embætti á Íslandi. Þegar bókin kom út var Ólafur Stefánsson stiftamtmaður og settur amtmaður í Suðuramti og skipaður amtmaður í Vesturamti. Í Norður- og austuramti sat systursonur hans Stefán Þórarinsson. Biskupinn á Hólum, Sigurður Stefánsson, var hálfbróðir Ólafs og Hannes Finnsson Skálholtsbiskup var tengdasonur Ólafs. Þegar Skúli Magnússon var leystur frá embætti 1793 þá var í hans stað settur Magnús Stephensen (f. 1762) sonur Ólafs.
Jarðarför Ólafs
Ólafur andaðist í Viðey og var jarðsunginn þar 26. nóvember. Ekki voru við útför hans aðrir en börn hans og barnabörn, prestarnir Brynjólfur Sigurðsson dómkirkjuprestur í Seli og Árni Helgason á Reynivöllum og líkmenn. Í Árbókum Reykjavíkur stendur þetta: Þótti mörgum það kynleg ráðstöfun, þar sem í hlut átti sá, er allra Íslendinga hafði orðið æðstur að mannvirðingum.
Hallmar Sigurðsson
Hallmar Sigurðsson ( 21. maí 1952 - 30. janúar 2016) var íslenskur leikari og leikstjóri. Hann var leikhússtjóri Borgarleikhússins frá 1987-1991.
Æviágrip
Hallmar fæddist á Húsavík og foreldrar hans voru Sigurður Hallmarsson skólastjóri og Herdís Birgisdóttir húsmóðir.
Hann lauk stúdentsprófi frá Menntaskólanum á Akureyri árið 1972, BA prófi í leikhús- og listfræðum frá Stokkhólmsháskóla árið 1976, leikstjórnarnámi frá Dramatiska Institutet (DI) í Stokkhólmi 1978 og MA gráðu í mennta- og menningarstjórnun frá Háskólanum á Bifröst árið 2008.
Að loknu námi starfaði Hallmar sem leikari, leikstjóri, við leikritun og sem leiklistarkennari í Svíþjóð og á Englandi. Hann var leikstjóri hjá Sænska ríkisleikhúsinu í Örebro, við leikhúsið í Harnesönd og starfaði einnig sem sérfræðingur við leiklistardeild BBC í London.
Hallmar starfaði lengi sem leikstjóri hjá Útvarpsleikhúsinu, Þjóðleikhúsinu, Leikfélagi Reykjavíkur, Leikfélagi Akureyrar, Leikfélagi Húsavíkur og við Listaháskóla Íslands. Hann var leikhússtjóri Leikfélags Reykjavíkur frá 1987 til 1991.
Hallmar varð síðar fastráðinn leikstjóri við Þjóðleikhúsið. Hann leikstýrði nokkrum uppfærslum við Þjóðleikhúsið í Ljubljana í Slóveníu. Hann var verkefnisstjóri leiklistar við Ríkisútvarpið um sjö ára skeið og umsjónarkennari í Prisma – samstarfsverkefni LHÍ og Háskólans á Bifröst.
Síðustu æviár sín var Hallmar framkvæmdastjóri Arkitektafélags Íslands.
Heilög Lúsía
right|thumb|Heilög Lúsía, málverk eftir [[Domenico Beccafumi (1521)]] Heilög Lúsía (venjulega talin hafa verið uppi um 283-304) var kristin stúlka af ríku fólki frá Sírakúsu (ítalska: Siracusa) á Sikley. Heilög Lúsía lét lífið í píslarvætti og er verndardýrðlingur blindra. Dagur heilagrar Lúsíu, Lúsíumessa, er 13. desember.
Heilög Lúsía naut talsverðrar helgi um Norðurlönd og á Íslandi, segir í Sögu Daganna, eftir Árna Björnsson. Aðfaranótt Lúsíumessu var fram á 18. öld talin lengsta nótt ársins. Lúsíumessa lagðist af um siðaskipti á norðurslóðum, en Lúsía lifði áfram í þjóðtrú í Svíþjóð og Noregi. Lúsíuhátíðir hafa komið við sögu hér á landi frá því um 1930 í sænskum búningi, en hefur þó aukist mest á síðustu 15 árum eða svo.
Haskell (forritunarmál)
Haskell er staðlað og hreint fallaforritunarmál sem notast við kyrrlega tögun og rammtögun. Forritunarmálið var nefnt í höfuðið á rökfræðinginum Haskell Curry. Haskell-föll eru fyrsta flokks og mikilvægur hluti Haskells.
Dæmi
Eftirfarandi er dæmi um „Halló heim“-forritið í Haskell:
Og aðfeldi:
þar sem <tt>aðfeldi 6</tt> skilar 720. Notkun tagskýringar er valfrjáls, en hún (<tt>aðfeldi :: Integer -> Integer</tt>) segir að fallið <tt>aðfaldi</tt> tekur inn eina heiltölufæribreytu(<tt>Integer</tt>) og skilar einu heiltölugildi (<tt>Integer</tt>).
Fuzûlî
thumb|right|Fużūlī Fużūlī (arabíska: فضولی) var höfundarnafn skáldsins Muhammad bin Suleyman (محمد بن سليمان) (um 1483 – 1556). Hann er oft talinn helsti höfundur dívanhefðarinnar í tyrkneskum bókmenntum. Ljóðasafnið hans er ritað á þremur tungumálum aserbaídsjantyrknesku, persnesku og arabísku.
Indóevrópumenn
thumb|right|250px|Líkleg útbreiðsla indóevrópumanna 4000 – 1000 f.Kr. Bleika svæðið sýnir upphafleg heimkynni, dökkrauða svæðið útbreiðslu indóevrópumanna um 2500 f.Kr. og ljósrauða svæðið útbreiðslu þeirra um 1000 f.Kr. Indóevrópumenn eða frum-indóevrópumenn voru menn sem töluðu tungumálið frumindóevrópsku, sem indóevrópsk og indóírönsk tungumál eru komin af. Frumindóevrópska er einungis þekkt í endurgerð byggðri á sögulegum málvísindum en er ekki til í rituðum hemildum. Talið er uppruna indóevrópumanna megi rekja til svæðisins norðvestan við Kaspíahaf um 4000 f.Kr.
Indóevrópumenn voru fjölgyðistrúar en dýrkuðu einkum guðinn *Dyeus ph2tēr (gr. Ζευς (πατηρ) / Zeus (patēr) (þ.e. Seifur faðir); lat. Iupiter < *dieu-ph2tēr; ísl. Týr < *Tiwas). Þeir notuðu hjól og plóg og héldu húsdýr, meðal annars hunda, hesta, nautgripi og sauðfé.
Páskahellir
right|thumb|240px|Páskahellir, um páska 2009. right|thumb|240px|Grýlukerti í Páskahelli um páska 2010. Páskahellir er hellisskúti á Austfjörðum í Fólkvangi Neskaupstaðar, utarlega við Norðfjörð. Skútinn hefur myndast við sjávarrof og er manngengt niður í hann. Á hverjum páskadagsmorgni eru farnar gönguferðir út í Fólkvanginn og að hellinum á vegum Ferðafélags fjarðarmanna. Merkt gönguleið er frá bílaplani yst í Neskaupstað út með ströndinni ofan við sjávarbjörg að hellinum. Þar er stigi niður í grýtta fjöruna. Þaðan má komast í hellinn sjálfan. Þetta er víður skúti sem brimið hefur sorfið inn í björgin. Þau eru gerð úr blágrýtishraunlögum og í þeim má sjá sívalar holur, sem eru eftir trjástofna sem grafist hafa undir hraunin þegar þau runnu þarna fyrir um 12 milljónum ára. Þá hefur stórvaxinn skógur verið á svæðinu. Við hellinn er einnig hægt að skoða fallega bergganga. Á vetrum eru þar oft fagrar ísmyndanir, voldug grýlukerti og svellbunkar. Mikið fuglalíf er við ströndina, fýll, mávar, æðarfugl, svartfuglar, ýmsir spörfuglar og í hellinum sjálfum eiga bjargdúfur sér athvarf.
Þeir sem ganga í hellinn þurfa að gæta sín á bjargbrúninni og niðri í fjörunni þarf að hafa gát á sjávaröldunni.Þegar hásjávað er getur brimið auðveldlega náð inn í hellinn. Á vetrum þarf að gæta sín á ís sem getur hrunið úr hellislofti og veggjum.
Fólkvangur Neskaupstaðar liggur austan megin í Norðfjarðarnípu, frá fjallsegg að sjó. Norðfjarðarnípa eða Nípa öðru nafni er ysti hluti fjallgarðsins milli Norðfjarðar og Mjóafjarðar.
Útskýringar á nafninu
Nafn hellisins er rakið til sagna um bónda nokkurn á Bakka. Einn páskadagsmorguninn náði hann hami selameyjar sem hann síðan giftist og eignaðist með henni sjö börn. Selameyjan náði síðar ham sínum aftur og hvarf í sæ til barna sinna sjö sem hún hafði eignast áður en hún giftist bóndanum. Einnig er sagt að nafnið kunni að vera til komið vegna þess að á páskadagsmorgun megi frá hellinum sjá sólina dansa á öldunum þegar hún rís úr hafi fyrir mynni Norðfjarðarflóans.
Annus horribilis
Annus horribilis er latneskt orðatiltæki sem þýðir „hræðilegt ár“. Það er andstæða annus mirabilis sem þýðir „dásamlegt ár“.
Menningarsjóður
thumb|right|Næpan eða landshöfðingjahúsið árið 1974 þegar Menningarsjóður var þar til húsa. Menningarsjóður var ríkisstofnun sem var stofnuð árið 1928 að frumkvæði Jónasar Jónssonar sem þá var dóms- og kirkjumálaráðherra. Menningarsjóður styrkti listamenn og var umfangsmikill í bókaútgáfu, einkum útgáfu fræðirita og þýðinga á erlendum meistaraverkum. Sjóðurinn var í upphafi fjármagnaður með sektum fyrir brot gegn áfengisbanninu. Menningarsjóður heyrði undir menntamálaráð. Árið 1940 var bókadeild menningarsjóðs sameinuð bókaútgáfu Hins íslenska þjóðvinafélags. Árið 1969 keypti menningarsjóður gamla landshöfðingjahúsið, Næpuna, við Skálholtsstíg. Árið 1992 var Menningarsjóður lagður niður að frumkvæði einkavæðingarnefndar og lager og útgáfuréttur seldur. Næpan var fengin Listasafni Íslands en 1998 keypti auglýsingastofan Mátturinn og dýrðin húsið og skömmu síðar eignaðist Guðjón Már Guðjónsson, forstjóri Oz efri hæðir hússins. Árið 2007 keypti hann neðri hæðirnar af Baltasar Kormáki og Lilju Pálmadóttur.
Meðal þekktustu útgáfuverka Menningarsjóðs var Orðabók Menningarsjóðs sem kom fyrst út árið 1963 og síðan 1983 í ritstjórn Árna Böðvarssonar. Mál og menning keypti útgáfuréttinn árið 1992 og hafa tvær nýjar útgáfur í ritstjórn Marðar Árnasonar komið út á vegum Eddu 2002 og 2007.
Nikolaj Hansen
Nikolaj Andreas Hansen (fæddur 15. mars 1993) er danskur fótboltamaður sem spilar fyrir Víking Reykjavík. Hann var í Val og hann kom til Víkings árið 2017.
Hann hóf feril sin hjá FC Vestsjaelland og var þar í 3 ár þangað til hann fór í HB Koge og var þar í 2 ár þangað til hann fór aftur til FC Vestsjaelland og hann var þar í 1 ár og fór til val hann var þar í 3 ár og þaðan for hann til Víkings Reykjavíkur.
Miðherji (körfuknattleikur)
Miðherji (center) er ein af fimm grundvallarstöðum í körfuknattleik eins og við þekkjum hann í dag. Miðherjar eru oftast hæstu og þyngstu leikmenn hvers liðs þó að mikilvægt sé að þeir hafi góðan stökkkraft. Miðherjinn er sá leikmaður í hverju liði sem spilar næst körfunni, en hlutverk hans felst aðallega í því að taka fráköst og sniðskot (lay-up) þegar lið hans er í sókn og að gæta þess að knötturinn komist ekki framhjá honum og ofan í körfuna í vörn. Einn af stórum kostum í fari góðs miðherja er að geta snúið sér fljótt að körfunni eftir sendingu og skorað úr sniðskoti.
Meðal þekktustu miðherja heims í dag má nefna Joel Embiid, Andre Drummond, DeMarcus Cousins, Al Horford og Pau Gasol. Meðal þekktra miðherja fyrri tíma eru Bill Russell, Wilt Chamberlain, Bill Walton, Kareem Abdul-Jabbar, Dave Cowens, David Robinson, Arvydas Sabonis, Hakeem Olajuwon, Patrick Ewing, Yao Ming og Shaquille O'Neal
Hellisheiði eystri
Hellisheiði eða Hellisheiði eystri er heiði eða fjallvegur milli Fljótsdalshéraðs og Vopnafjarðar. Hún nær 656 metra hæð og er víðsýnt af henni á björtum dögum.
Áætluð göng
hægri|Hellisheiðargöng merkt í svörtu|thumb|358x358dp
Þróunarstofa Austurlands skrifaði greinargóða skýrslu um jarðgöng undir Hellisheiðina sem kom út í mars árið 2000. Þar segir að vegstytting frá Vopnafirði til Héraðs (Egilsstaða) yrði um 50 km, færi úr 135 km niður í 83 km.
Gjaldeyrir
Gjaldeyrir (og eldra gjaldpeningur) er hugtak sem núorðið er aðallega haft um erlendan gjaldmiðil, en var áður einnig haft um það sem greitt var með í viðskiptum (þ.e. peninga almennt eða ígildi þeirra). Íslendingar kaupa gjaldeyri með íslenskum krónum í samræmi við gengi hennar, þ.e. gildi krónunnar gagnvart hinni erlendu mynt.
Fyrr á öldum, áður en gjaldeyrisviðskipti tóku að tíðkast á Íslandi í jafn miklum mæli og þau eru stunduð núna, byggðist afkoma þjóðarinnar mikið til á vöruskiptum.
Seoul Broadcasting System
thumb|250px| Seoul Broadcasting System (SBS) er suður-kóreskt fjölmiðlafyrirtæki.
Helgi bjóla Ketilsson
Helgi bjóla Ketilsson var landnámsmaður sem nam land á Kjalarnesi milli Mógilsár og Mýdalsár og bjó á Hofi.
Helgi var sonur Ketils flatnefs og bróðir Auðar djúpúðgu, Björns austræna og Þórunnar hyrnu. Hann fór til Íslands úr Suðureyjum mjög snemma á landnámsöld og var hinn fyrsta vetur undir þaki Ingólfs Arnarsonar í Reykjavík. Svo nam hann land á Kjalarnesi með ráði Ingólfs og bjó þar síðan. Hann hafði verið skírður en hefur vísast verið blendinn í trúnni; í Kjalnesinga sögu er honum svo lýst að hann hafi verið „nýtmenni mikit í fornum sið, blótmaðr lítill, spakr ok hægr við alla“.
Kona Helga er ekki tilgreind í Landnámu en í Kjalnesinga sögu, sem þykir fremur ótraust heimild, er hún sögð hafa verið Þórný dóttir Ingólfs Arnarsonar. Synir hans voru Víga-Hrappur og Kollsveinn. Jón Ögmundsson biskup var niðji Kollsveins.
Varnarræða Sókratesar (Xenofon)
Varnarræða Sókratesar eða Málsvörn Sókratesar eftir Xenofon fjallar um vörn Sókratesar í réttarhöldunum árið 399 f.Kr., um andlát hans og það viðhorf hans að honum væri betra að deyja áður en hann yrði elliær en að halda lífi með því auðmýkja sig frammi fyrir ranglátri ákæru.
Gljúfrasteinn
Gljúfrasteinn er hús efst í Mosfellsdal við ána Köldukvísl. Húsið var heimili Halldórs Laxness og fjölskyldu hans í meira en hálfa öld en hýsir nú safn um skáldið.
Húsið var byggt árið 1945 af Halldóri Laxness og konu hans Auði Sveinsdóttur. Arkitekt hússins var Ágúst Pálsson og Birta Fróðadóttir hannaði innréttingarnar. Halldór valdi staðsetningu hússins en það er reist á æskuslóðum hans rétt hjá Laxnesi. Nafn hússins er dregið af stórum steini í nágrenninu sem kallaður var Gljúfrasteinn en um þann stein skrifaði Halldór smásöguna „Steinninn minn helgi“ 19 ára að aldri.
Stofan á Gljúfrasteini er viðarklædd og hljómburðurinn í stofunni er mjög góður. Halldór og Auður héldu tónleika á heimili sínu til margra ára og þar komu fram margir þekktir tónlistarmenn, bæði innlendir og erlendir. Oft spiluðu þar tónlistarmenn frá Ráðstjórnarríkjunum en Halldór var formaður MÍR í nokkur ár á 6. áratugnum. Sovéskir listamenn nýttu sér oft heimsóknir sínar til Íslands sem stökkpall yfir til Vesturlanda.